CELEX: C2004/118/98
Language: fi
Date: 2004-04-30 00:00:00
Title: Asia T-113/04: Atlantic Container Line AB:n, Grupo TMM SA De CV:n, Hanjin Shipping Co Ltd:n, Hyundai Merchant Marine Co Ltd:n, Mediterranean Shipping Co SA:n, Neptune Orient Lines Ltd:n, Orient Overseas Container Line (UK) Ltd:n, P & Nedlloyd Container Line Limitedin ja Sea-Land Service, Inc.:n 19.3.2004 Euroopan yhteisöjen komissiota vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 118/45
            
         Atlantic Container Line AB:n, Grupo TMM SA De CV:n, Hanjin Shipping Co Ltd:n, Hyundai Merchant Marine Co Ltd:n, Mediterranean Shipping Co SA:n, Neptune Orient Lines Ltd:n, Orient Overseas Container Line (UK) Ltd:n, P&O Nedlloyd Container Line Limitedin ja Sea-Land Service, Inc.:n 19.3.2004 Euroopan yhteisöjen komissiota vastaan nostama kanne
   (Asia T-113/04)
   (2004/C 118/98)
   Oikeudenkäyntikieli: englanti
   Atlantic Container Line AB, kotipaikka Göteborg (Ruotsi), Grupo TMM SA De CV, kotipaikka Tlalpan (Meksiko), Hanjin Shipping Co Ltd, kotipaikka Seoul (Etelä-Korea), Hyundai Merchant Marine Co Ltd, kotipaikka Seoul (Etelä-Korea), Mediterranean Shipping Co SA, kotipaikka Geneva (Sveitsi), Neptune Orient Lines Ltd, kotipaikka Singapore (Singaporen tasavalta), Orient Overseas Container Line (UK) Ltd, kotipaikka Levington (Yhdistynyt kuningaskunta), P&O Nedlloyd Container Line Limited, kotipaikka Lontoo, ja Sea-Land Service, Inc., kotipaikka Jacksonville (USA), ovat nostaneet 19.3.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajat ovat solicitor J. Pheasant, solicitor M. Lewitt ja solicitor K. Nicholson.
   Kantajat vaativat, että ensimmäisen oikeusasteen tuomioistuin
   
               a)
            
            
               velvoittaa komission maksamaan kantajille tämän kanteen liitteessä A.1 mainitut määrät;
            
         
               b)
            
            
               velvoittaa komission maksamaan kantajille korkoa, jonka korkokanta on Euroopan keskuspankin jälleenrahoituskorko lisättynä 2 prosenttiyksiköllä tai muu yhteisöjen tuomioistuimen kaikissa olosuhteissa oikeaksi katsoma korkokanta ja joka maksetaan ajanjaksolta, joka alkaa päivänä, jolloin kunkin kantajan vastuu pankkitakauksensa kustannuksista päättyi (kuten mainittu liitteessä A.1), ja päättyy päivänä, jolloin yhteisöjen tuomioistuin antaa tuomionsa tämän kanteen johdosta;
            
         
               c)
            
            
               velvoittaa komission maksamaan kantajille korkoa, jonka korkokanta on yhteisöjen tuomioistuimen kaikissa olosuhteissa oikeaksi katsoma korkokanta, määrille, jotka yhteisöjen tuomioistuin määrää maksettaviksi edellä olevien b) ja c) kohtien nojalla, yhteisöjen tuomioistuimen tuomion antamisesta näiden määrien maksamiseen saakka:
            
         
               d)
            
            
               kumoaa päätöksen, joka sisältyy komission 6.1.2004 päivättyyn kirjeeseen tai joka esitetään siinä;
            
         
               e)
            
            
               velvoittaa komission korvaamaan kantajien oikeudenkäyntikulut.
            
         Oikeudelliset perusteet ja pääasialliset perustelut
   Komissio määräsi 16.12.1998 kantajille sakkoja kahden EY 82 artiklan rikkomisen vuoksi. Ensimmäisen oikeusasteen tuomioistuin kumosi nämä sakot kokonaan 30.9.2003 antamallaan tuomiolla (1).
   Kantajat väittävät, että ne ovat kärsineet suuria taloudellisia vahinkoja suoraan sen seurauksena, että komissio määräsi sakot lainvastaisesti. Kantajien mukaan nämä vahingot muodostuvat kustannuksista, jotka aiheutuivat kantajille siitä, että ne antoivat pankkitakauksia sen sijaan, että ne olisivat maksaneet lainvastaisesti määrättyjä sakkoja, ja siitä, että ne pitivät nuo takaukset voimassa niiden myöntämisestä niiden peruuttamiseen saakka. Näitä kustannuksia vastaavan määrän maksaminen on tarpeen, jotta kantajat voitaisiin palauttaa siihen oikeusasemaan, jossa ne olisivat olleet, ellei komissio olisi lainvastaisesti määrännyt kyseisiä sakkoja.
   Kantajat vaativat ensimmäisen oikeusasteen tuomioistuinta velvoittamaan komission toteuttamaan EY 233 artiklassa tarkoitetut ”tarvittavat toimenpiteet” edellä mainitun tuomion täytäntöönpanemiseksi maksamalla kullekin kantajalle määrän, joka vastaa kullekin kantajalle pankkitakauksen antamisesta aiheutuneita kustannuksia lisättynä asianmukaisella korolla.
   
      (1)  Yhdistetyt asiat T-191/98 ja T-212/98–T-214/98, Atlantic Container Line ym. v. komissio, tuomio 30.9.2003 (ei vielä julkaistu oikeustapauskokoelmassa).